Koľko praciek majú mať lyžiarske topánky?
V lyžiarkach pre dospelých sa vyskytujú najčastejšie 3 alebo 4 pracky. Lyžiarske topánky so štyrmi prackami patria k
najrozšírenejším, v poslednej dobe však na trhu začali vynikať trojprackové lyžiarske topánky. Vďaka novej technológii
upnutia lepšie tlačia na pätu nohy a zabraňujú nepríjemnému nadvihovaniu počas jazdy.
Ak chcete, aby vám lyžiarske topánky padli na mieru, môžete využiť modernú technológiu, vďaka ktorej možno skelet
tepelne upraviť tak, aby sa dokonale prispôsobil vašej nohe. Topánky je možné tiež pribrúsiť alebo mierne natiahnuť tak,
aby vás nikde netlačili.